

 Projektas

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL PANEVĖŽIO RAJONO SAVIVALDYBĖS 2024 METŲ APLINKOS APSAUGOS RĖMIMO SPECIALIOSIOS PROGRAMOS PATVIRTINIMO**

2024 m. vasario 15 d. Nr. T -

Panevėžys

Vadovaudamasi Lietuvos Respublikos vietos savivaldos įstatymo 15 straipsnio 4 dalimi ir Lietuvos Respublikos savivaldybių aplinkos apsaugos rėmimo specialiosios programos įstatymo 2 straipsnio 3 dalimi, Savivaldybės taryba n u s p r e n d ž i a:

Patvirtinti Panevėžio rajono savivaldybės 2024 metų aplinkos apsaugos rėmimo specialiąją programą (pridedama).

Artūras Šatas

2024-01-26

 PATVIRTINTA

Panevėžio rajono savivaldybės tarybos

2024 m. vasario 15 d. sprendimu Nr. T-

**PANEVĖŽIO RAJONO SAVIVALDYBĖS 2024 METŲ APLINKOS APSAUGOS RĖMIMO SPECIALIOJI PROGRAMA**

**PAJAMOS**

|  |  |  |
| --- | --- | --- |
| **Nr.** | **Pajamų šaltiniai** | **Pajamos****(eurais)** |
| 1. | Mokesčiai už aplinkos teršimą | 55 000 |
| 2. | Mokestis už medžiojamųjų gyvūnų išteklių naudojimą | 50 000 |
| 3. | Mokestis už valstybinius gamtos išteklius | 57 000 |
|  | Iš viso pajamų | **162 000** |

Lėšų likutis 2024-01-01 – 490 225 eurai, iš jų 282 906 eurai aplinkos apsaugos priemonėms, 30 493 eurai sveikatos apsaugai, 176 826 eurai už medžiojamųjų gyvūnų išteklių naudojimą.

2024 m. programos lėšos – 652 225 eurai.

**IŠLAIDOS**

|  |  |  |
| --- | --- | --- |
| **Nr.** | **Išlaidų straipsniai** | **Išlaidos (eurais)** |
| **1** | **2** | **3** |
| **I. Aplinkos kokybės gerinimo ir apsaugos, atliekų tvarkymo infrastruktūros, plėtros, atliekų, kurių turėtojo nustatyti neįmanoma arba kuris neegzistuoja, tvarkymo priemonėms, aplinkos monitoringo, prevencinėms, aplinkos atkūrimo priemonėms, visuomenės švietimui ir mokymui aplinkosaugos klausimais** |
| 1. | Želdynų ir želdinių tvarkymui ir priežiūrai | 50 306 |
| 2. | Vandens tiekimo ir nuotekų šalinimo sistemų remontui, rekonstravimui, įsigijimui, plėtrai | 75 000 |
| 3. | Užterštoms teritorijoms sutvarkyti | 70 000  |
| 4. | Hidrotechninių statinių remontui, rekonstravimui | 120 000 |
| 5. | Tvenkinių naudojimo ir priežiūros taisyklių parengimui | 3 000 |
| 6. | Ekologinės spaudos prenumeravimui, ekologiniam švietimui, aplinkos apsaugos renginių organizavimui | 17 000 |
| 7. | Sorbentų ir kitų priemonių, reikalingų avarijų padariniams likviduoti, įsigijimui | 1 700 |
| 8. | Invazinio Sosnovskio barščio naikinimui | 5 000 |
| 9. | Panevėžio rajono aplinkos oro monitoringo vykdymas  | 27 000 |
| 10. | Panevėžio rajono aplinkos monitoringo duomenų bazės sukūrimas ir administravimas | 2 000 |
| 11. | Varninių paukščių ir mašalų gausos reguliavimas | 1 500 |
|  | Visos I straipsnio išlaidos | **372 506** |
| **II. Savivaldybės visuomenės sveikatos rėmimo specialiajai programai** |
|  | Visos II straipsnio išlaidos | **52 893** |

|  |
| --- |
| **III. Priemonėms, numatytoms Lietuvos Respublikos medžioklės įstatyme, kurios pagal Lietuvos Respublikos savivaldybės aplinkos apsaugos rėmimo specialiosios programos įstatymą gali būti finansuojamos šios programos lėšomis** |
| 1. | Žemės sklypų, kuriuose neuždrausta medžioklė, savininkų, valdytojų ir naudotojų žalos prevencijos priemonių, kuriomis siekiama išvengti medžiojamųjų gyvūnų daromos žalos, įgyvendinimui. | **226 826** |
|  | Visos III straipsnio išlaidos | **226 826** |

Visos išlaidos – 652 225 eurai.

**PANEVĖŽIO RAJONO SAVIVALDYBĖS ADMINISTRACIJOS**

**ARCHITEKTŪROS SKYRIUS**

Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL PANEVĖŽIO RAJONO SAVIVALDYBĖS 2024 METŲ APLINKOS APSAUGOS RĖMIMO SPECIALIOSIOS PROGRAMOS PATVIRTINIMO“ PROJEKTO AIŠKINAMASIS RAŠTAS**

2024 m. sausio 26 d.

**1. Sprendimo projekto tikslai ir uždaviniai**

Sprendimo projekto tikslas – patvirtinti 2024 metų Panevėžio rajono savivaldybės aplinkos apsaugos specialiąją programą.

**2. Siūlomos teisinio reguliavimo nuostatos ir laukiami rezultatai**

Įgyvendinant Lietuvos Respublikos savivaldybių aplinkos apsaugos rėmimo specialiosios programos įstatymo nuostatas, Savivaldybės administracija turi parengti, o Savivaldybės taryba patvirtinti metinę Aplinkos apsaugos rėmimo specialiąją programą.

Savivaldybės aplinkos apsaugos rėmimo specialiosios programos pajamas sudaro mokesčiai už aplinkos teršimą, mokestis už medžiojamųjų gyvūnų išteklių naudojimą, mokestis už valstybinių gamtos išteklių naudojimą bei kitos pajamos. Programos lėšos naudojamos savivaldybės funkcijoms aplinkos apsaugos srityje įgyvendinti.

Patvirtinus 2024 metų Panevėžio rajono savivaldybės aplinkos apsaugos specialiąją programą bus įgyvendinamos aplinkos kokybės gerinimo ir apsaugos, atliekų, kurių turėtojo nustatyti neįmanoma arba kuris neegzistuoja, tvarkymo priemonės, aplinkos monitoringo, prevencinės, aplinkos atkūrimo ir kitos priemonės.

**3. Lėšų poreikis ir šaltiniai**

Nėra.

**4. Kiti reikalingi pagrindimai, skaičiavimai ir paaiškinimai**

Panevėžio rajono savivaldybės aplinkos apsaugos rėmimo specialiosios programos
2024 metų planuojamos pajamos: mokesčiai už aplinkos teršimą – 55 000 Eur; mokestis už medžiojamųjų gyvūnų išteklių naudojimą – 50 000 Eur; mokestis už valstybinius gamtos išteklius – 57 000 Eur.

Aplinkos kokybės gerinimo ir apsaugos, atliekų, kurių turėtojo nustatyti neįmanoma arba kuris neegzistuoja, tvarkymo priemonėms, aplinkos monitoringo, prevencinėms, aplinkos atkūrimo priemonėms, visuomenės švietimui ir mokymui aplinkosaugos klausimais numatyta skirti
372 506Eur (kartu su 2023 metų nepanaudotų lėšų likučiu).

Lėšos, numatytos skirti Visuomenės sveikatos rėmimo specialiajai programai, sudaro
 52 893Eur (20 % specialiosios programos lėšų, neįskaitant lėšų, gautų už medžiojamųjų gyvūnų išteklių naudojimą, kartu su 2023 metų nepanaudotų lėšų likučiu).

Žemės sklypų, kuriuose neuždrausta medžioklė, savininkų, valdytojų ir naudotojų žalos prevencijos priemonių, kuriomis siekiama išvengti medžiojamųjų gyvūnų daromos žalos, įgyvendinimui numatoma skirti 226 826 Eur (kartu su 2023 metų nepanaudotų lėšų likučiu).

 Vyr. specialistas Artūras Šatas